KIRJALLINEN KYSYMYS P-3074/02 esittäjä(t): Friedrich-Wilhelm Graefe zu Baringdorf (Verts/ALE) komissiolle. Tutkimuksen pääosaston 30.—31. tammikuuta 2003 järjestämä konferenssi aiheesta Towards sustainable agriculture for developing countries.



Virallinen lehti nro 110 E , 08/05/2003 s. 0159 - 0160



KIRJALLINEN KYSYMYS P-3074/02 esittäjä(t): Friedrich-Wilhelm Graefe zu Baringdorf (Verts/ALE) komissiolle (22. lokakuuta 2002) Aihe: Tutkimuksen pääosaston 30.31. tammikuuta 2003 järjestämä konferenssi aiheesta Towards sustainable agriculture for developing countries Komissio suunnittelee tutkimuksen pääosaston Internet-sivuston mukaan konferenssin järjestämistä 30.31. tammikuuta 2003 aiheesta Towards sustainable agriculture for developing countries: options from life sciences and biotechnologies. Mikä on konferenssin oikeusperusta (ohjelma, budjettikohta) ja millaiset kokonaiskustannukset siitä aiheutuu? Millainen on ollut konferenssin valmisteluprosessi: Euroopan parlamentin osallistuminen, sisällön valinta, riskianalyysien sisällyttäminen? Miten ja minkä kriteerien perusteella puhujat, esitelmät ja osallistujat on valittu? Philippe Busquinin komission puolesta antama vastaus (19. marraskuuta 2002) Konferenssi Towards Sustainable Agriculture for Developing Countries: Options from life Sciences and Biotechnologies järjestetään nimenomaisesti keskustelun herättämiseksi biotieteiden alalla (tapahtuman ilmoitetaan olevan ns. Life Sciences Discussion Platform). Pyrkimyksenä on kaikille avoin ajatustenvaihto biotieteiden mahdollisuuksia luoda uusia näkymiä nyky-yhteiskuntaamme vaikuttaviin syvään juurtuneisiin ongelmiin. Konferenssia rahoitetaan Elämänlaatu-ohjelmasta, joka kuuluu tutkimuksen ja teknologian kehittämisen viidenteen puiteohjelmaan. Komission osuus kustannuksista on arvioilta 600 000 euroa, mikä on samaa luokkaa aiempien vastaavien tapahtumien kanssa. Komissio on tutkimuksen pääosaston ja useiden muiden asiaan liittyvien pääosastojen kautta päävastuussa tapahtuman organisoinnista. Konferenssin ohjelman on laatinut Euroopan biotieteiden yhteistyöryhmä EGLS. Tutkimuksesta vastaavan komission jäsenen vuonna 2000 perustama EGLS(1) koostuu arvostetuista tutkijoista. Ryhmältä on pyydetty korkean tason lausuntoja biotieteiden näkymistä, alan teknologiasta ja näiden merkityksestä politiikan kannalta. Yksi ryhmän tavoitteista on osallistua biotieteiden keskustelujärjestelmän (ns. Life Sciences Discussion Platform) organisointiin ja suunnitteluun. Tällaisessa järjestelmässä tutkijat voisivat käydä vuoropuhelua erilaisten eturyhmien kanssa. Tällä pyritään varmistamaan, että uuden teknologian vastuulliseen käyttöön liittyvät vaikeat kysymykset eivät jää vain asiantuntijoiden pienen piirin pohdittaviksi, vaan niitä käsitellään avoimesti ja moniarvoisesti julkisessa keskustelussa. EGLS laati tämän tulevan tapahtuman ohjelman käyttäen perustana tapauskuvauksia, joilla voidaan havainnollistaa paikallisten kokemusten pohjalta, miten tietyt tieteen ja teknologian sovellukset ovat voineet vastata kehitysmaiden kohtaamiin yksittäisiin haasteisiin. Jokaiseen tapauskuvaukseen sisältyy analyysi riskeistä ja hyödyistä. Puhujia on pyydetty mahdollisimman paljon kehitysmaista ja toimivaltaisista kansainvälisistä järjestöistä. Ydinkeskustelun ylläpitämiseksi on lisäksi perustettu pieni journalistin johtama keskusteluryhmä, jossa on edustajia kansalaisjärjestöistä, kansainvälisistä järjestöistä, parlamenteista jne. Konferenssin osallistujakunta tulee olemaan hyvin laajapohjainen ja siihen kuuluu kansalaistoiminnan, maatalouden, teollisuuden, politiikan laatijoiden ja nuorison edustajia sekä Euroopasta että kehitysmaista. Ilmoittautumisia tulee kaikkialta maailmasta. (1) http://europa.eu.int/comm/research/life-sciences/egls/index_en.html.